
CONCLUZII: 


e Crearea unei economii de piață funcționale, 
compatibile cu principiile, normele, mecanis- 
mele, instituţiile şi politicile Uniunii Europene 
reprezintă obiectivul principal al Strategiei 
economice naţionale. 


e Într-o economie de piaţă, rolul esenţial revine 
Statului ca reprezentant al sectorului public în 
general. 


e Se dezvoltă un nou tip de economie care are 
ca elemente de bază educaţia şi cunoaşterea, 
inovarea şi progresul tehnologic, restructu- 
rarea organizaţiilor şi reglementarea mediu- 
lui de afaceri. 


e In noul tip de economie se impune o regân- 
dire a teoriei asupra factorilor de producţie. 


În ultima perioadă, conceptul de „noua economie” s-a 
impus ca fiind noul concept de investigare a ştiinţei econo- 
mice. Opinia specialiştilor în economie se bazează pe axio- 
ma că economiile moderne reprezintă sisteme dinamice, cu 
de echilibru perfect. Această nouă caracteristică esențială a 
mediului noii economii moderne influenţează şi factorii de 
decizie din economie şi promovează noua abordare a 
extrem de dinamic. 

„Diferenţa dintre abordarea echilibrului în economia 
clasică şi în noua economie este prezentată foarte sugestiv 
de către Ilya Prigogine: economia clasică pune accent pe 
stabilitate şi echilibru. Astăzi, se observă existența insta- 
bilității, a fluctuaţiilor şi a tendinţelor evoluționiste care 
se manifestă practic la toate nivelurile. Ne aflăm în fața 
unui univers mult mai complex şi mai structurat decât ne- 
am putut imagina vreodată. Sfârşitul acestui secol se 


asociază cu naşterea unei noi viziuni asupra naturii şi 
ştiinţei care aduce omul ceva mai aproape de natură, o 
ştiinţă care face din inteligența şi creativitatea umană o 
expresie a unei tendințe fundamentale în univers. Se des- 
Chid astfel noi perspective pentru cercetările interdisci- 
plinare. Elementele structurale ale noii economii sunt: 
educaţia şi cunoaşterea, inovarea şi progresul tehnologic, 
restructurarea organizaţiilor şi reglementarea mediului de 
afaceri. Noua economie impune o regândire a teoriei 


factorilor de producție întrucât factorii tradiționali îşi 


pierd din semnificaţie iar cunoaşterea devine componenta 
esențială a sistemului de dezvoltare economică şi socială 
contemporan. În viziunea lui Peter Drucker: Factorii 
tradiționali de producție — pământul, munca şi capitalul 
nu au dispărut. Dar ei au devenit secundari. Cunoaşterea 
devine singura resursă cu adevărat relevantă astăzi. În 
noua economie şi în societatea cunoaşterii bunurile 
intangibile precum cunoştinţele şi managementul infor- 

maţiei şi cunoaşterii devin principala forță motrice, ne 
aflăm într-o lume care pune accent pe valoare economică 
a bunurilor intangibile. Ideile valorează tot mai mult, în 
timp ce produsele costă tot mai puţin. Cunoaşterea, spre 
deosebire de muncă, pământ şi capital, este un activ care 
se apreciază pe măsura utilizării. Cu cât sunt utilizate mai 
mult, cu atât cunoștințele devin mai active şi eficiente. 
Cunoştinţele şi tehnologiile avansate pot transforma 
semnificativ economia unei ţări, asigurându-i atât un 
sistem de producție eficient, o competență tehnologică 
sporită, cât şi o înaltă competitivitate”. . 

În acest context, şi Uniunea Europeană se găseşte „in 
fața unor dileme semnificative, determinate de mondia- 
lizare şi provocările inerente induse de o nouă economie 
bazată pe cunoaştere”. 

De aceea, Uniunea Europeană şi-a stabilit „un nou 
obiectiv strategic pentru deceniul viitor: acela de a deveni 
economia bazată pe cunoaştere cea mai competitivă şi cea 
mai dinamică din lume, capabilă de o creştere economică 
durabilă, însoțită de o îmbunătăţire cantitativă şi calita- 
tivă a ocupării forței de muncă. Realizarea acestui obiec- 
tiv necesită o strategie globală, ce presupune: 

- pregătirea tranziţiei către o societate şi o economie 
bazată pe cunoaştere, cu mijloace politice care să 
răspundă mai bine nevoilor societății informatizate, ca şi 
accelerarea reformei structurale care să ducă la creşterea 

- modernizarea modelului social european prin 
investiția în resursele umane şi lupta împotriva excluziunii 
sociale; 

- Stimularea condiţiilor pentru o evoluţie sănătoasă a 
economiei şi perspective de creştere favorabile, prin doza- 
rea judicioasă a politicilor macroeconomice” . 

După o perioada de reforme structurale semnificative, 
legislative şi instituționale, de restructurare economică şi 
socială în vederea pregătirii aderării, factorii de decizie 
naționali în consonanță cu realitățile internaționale şi euro- 
pene orientează managementul strategic economic astfel 
încât România „să facă faţă unui context semnificativ 
schimbat şi cu un nivel crescut de interdependenţe între 
statele membre, care necesită un comportament strategic 
rațional şi eficace”. 

În primul rând, calitatea de membru al Uniunii 
Europene constituie şansa şi mijlocul României de a-şi 
dezvolta economia națională. Realitatea că România este 
„un stat membru UE cu un PIB pe locuitor mult sub media 
europeană accentuează nevoia de folosire eficientă a 
resurselor proprii şi a fondurilor comunitare, de stimulare 
mai activă a investiţiilor străine şi autohtone. România are 
nevoie de menţinerea pe o perioadă cât mai lungă a 
creşterii economice rapide, echilibrate şi durabile, de 
instituții puternice şi eficiente, de un sistem legislativ 
coerent şi de un sistem fiscal predictibiP*. Aceasta 
„include modernizarea infrastructurilor fizice, adaptarea 
sistemului educaţional la cerinţele europene, revigorarea 
cercetării ştiinţifice şi inovării, cu accent pe aplicabilitate 
în practica economică bazată pe parteneriatul între mediul 
de afaceri, universităţi şi institutele de cercetare, restruc- 
turarea fundamentală a agriculturii şi impulsionarea 


dezvoltării rurale, precum şi consolidarea capacităţii 
administrative în vederea implementării acquis-ului comu- 
nitar. România trebuie să acționeze în continuare pentru o 
dezvoltare durabilă şi pentru protecţia mediului, pentru 
flexibilizarea pieței muncii şi asigurarea condiţiilor pentru 
dezvoltarea unui climat concurenţial optim”. 

De asemenea, o contribuție la creşterea economică o 
constituie promovarea în mod constant ca element al 
managementului strategic - dezvoltarea tehnologică care 
are „o importanță majoră pentru puterea economică a unei 
țări, pentru poziționarea favorabilă a acesteia în ierarhia 
internațională de competitivitate, în contextul intensificării 
globalizării economiei româneşti”. 

În primăvara anului 2000, Uniunea Europeană şi-a 
stabilit ca obiectiv să devină „cea mai competitivă şi 
dinamică economie bazată pe cunoaştere din lume”. 

Într-o economie de piață, „statul reprezintă în general 
sectorul public. Statul trebuie să vegheze la creşterea 
nivelului de trai şi, în general, a calității vieții populației, 
ceea ce presupune ca venitul naţional pe locuitor să fie 
mai mare decât costul acoperirii nevoilor umane de bază 
(hrană, locuinţă, sănătate educaţie etc.). Acest lucru este 
necesar, deoarece veniturile populaţiei determină consu- 
mul de bunuri şi servicii, care este „motorul ” dezvoltării 
economiei naţionale, determinând veniturile capitaliştilor 
şi deci capitalizarea. Statul nu trebuie să asigure egali- 
tatea veniturilor, ci egalitatea şanselor fiecărui membru al 
societăţii”. Însă, „competitivitatea şi dinamismul aface- 
rilor sunt direct dependente de un climat de reglementări 
care să ducă la investiții, inovaţie şi activităţi 
antreprenoriale”! 

„Realizarea noului obiectiv strategic se va baza, în 
principal, pe sectorul privat, dar şi pe parteneriatul 
public-privat. Va depinde de mobilizarea resurselor dispo- 
nibile pe piaţă, dar şi de eforturile statelor membre. Rolul 
Uniunii este de a se comporta ca un catalizator în proces, 
prin stabilirea unor termene pentru mobilizarea tuturor 
resurselor necesare pentru tranziţia către economia baza- 
tă pe cunoaştere şi prin adăugarea propriei contribuţii la 
acest efort în cadrul politicilor comunitare, cu respectarea 
Agendei 2000. Mai mult, Consiliul European salută contri- 
buţia pe care Banca Europeană de Investiții o va aduce la 
formarea capitalului uman, al IMM-urilor şi antrepreno- 
riatului, cercetării şi dezvoltării reţelelor din domeniul 
tehnologiei informaţiei şi sectoarelor telecomunicațiilor şi 
inovației. Cu ajutorul inițiativei „Inovația 2000”, Banca 
Europeană de Investiţii îşi va continua planurile de a 
aloca un miliard de Euro pentru operaţiuni de capital de 
risc pentru IMM-uri, iar pentru programul său principal, 
îşi va majora fondurile de la 12 la 15 miliarde de Euro, 


eşalonate pe următorii trei ani, pentru domeniile 
e ri 

prioritare” 
Strategia naţională de dezvoltare economică a 


României stabileşte că obiectivul fundamental al manage- 
mentului strategic economic „crearea unei economii de 
piață funcţionale, compatibile cu principiile, normele, 
i Ae Pee E e Se sl 
mecanismele, instituțiile şi politicile Uniunii Europene 
Realizarea acestui obiectiv strategic se întemeiază pe 
evaluarea resurselor şi posibilităților, a contextului intern 

şi internaţional. S-a apreciat ca fiind întru totul posibil ca - 
prin eforturi proprii, susținute de o largă cooperare - să se 
asigure atenuarea şi eliminarea treptată a decalajelor față 
de țările avansate, modernizarea României, în pas cu 
exigenţele tranziției spre o economie cultural — informa- 
țională în care capitalul educațional să reprezinte cheia de 
boltă a dezvoltării economice şi sociale. 

Opțiunile strategiei vizează „crearea de condiţii 
pentru: 

1) Asigurarea creşterii economice pe baza sporirii 
ratei investițiilor prin participarea semnificativă a capi- 
talului naţional şi prin atragerea resurselor externe, mai 
ales sub formă de investiţii directe, în condiții de deplină 
transparenţă, astfel ca după anul 2001, ritmurile medii 
anuale de creştere a produsului intern brut să se situeze 
între 4-6%; 

2) Continuarea măsurilor de stabilizare macro- 
economică prin asigurarea unor deficite bugetare 
suportabile, în jurul a 3% din produsul intern brut, redu- 
cerea deficitului cvasi-fiscal, gestionarea corespunzătoare 
a datoriei publice şi deficitului contului curent, astfel încât 
să se asigure reducerea treptată a inflaţiei, care la nivelul 
anului 2004 să poată fi exprimată printr-o singură cifră; 

3)Promovarea unor politici coerente, compatibile cu 
mecanismele Uniunii Europene, vizând ajustarea structu- 
rală a economiei, dezvoltarea şi modernizarea infrastruc- 
turii fizice, ştiinţifice şi sociale, revitalizarea şi retehnolo- 
gizarea industriilor cu potenţial competitiv, construirea 
unei agriculturi întemeiate pe exploataţii de dimensiuni 
optime, sprijinirea activităţilor bazate pe tehnologia 
informaţiei şi crearea unui mediu prielnic pentru extinde- 
rea şi dezvoltarea turismului, diversificarea serviciilor 
financiare, a sectorului terțiar în general, 

4) Crearea unui mediu de afaceri prielnic, bazat pe un 
cadru legal coerent şi stabil care să asigure dezvoltarea 
competiţiei de piaţă, reducerea costurilor de tranzacție şi 
diminuarea poverii fiscale; promovarea unor măsuri 
specifice de stimulare a întreprinderilor mici şi mijlocii; 
definirea clară a drepturilor de proprietate, asigurarea 
unor structuri administrative şi judiciare adecvate, 
capabile să asigure aplicarea legii şi respectarea 
obligațiilor contractuale; 

5) Modernizarea şi dezvoltarea serviciilor de utilitate 
publică astfel ca acestea să răspundă cât mai bine 
nevoilor cetățenilor şi economiei naţionale, asigurându-se 
treptat apropierea de standardele ţărilor membre ale UE; 

6) Elaborarea şi asumarea unui program pe termen 
lung pentru eliminarea riscurilor de accidente ecologice şi 
reducerea continuă a nivelurilor de poluare a mediului 
înconjurător” 5 

Pe baza analizei disfuncționalităților constatate şi a 
conştientizării necesității de realizare a unei schimbări 
profunde în politicile din domeniul ştiinţei şi tehnologiei, 
în „Strategia națională de dezvoltare economică a 
României pe termen mediu”, adoptată în martie 2000, sunt 
precizate noile obiective în acest domeniu: creşterea poten- 
țialului creativ ştiinţific şi tehnologic, amplificarea resurse- 
lor alocate activităților de cercetare-dezvoltare, perfecțio- 
narea managementului proiectelor, facilitarea accesului 


specialiştilor la sursele de informare-documentare, accen- 
tuarea participării unităţilor de profil româneşti la progra- 
mele internaționale din domeniul ştiinţei şi tehnologiei, 
dezvoltarea capacității de absorbţie a inovărilor în econo- 
mie, stimularea cercetării-dezvoltării intra-firmă prin 
proiecte comune cu unităţile de profil şi aplicarea unor 
scheme stimulative de cofinanţare. O precizare importantă 
în cadrul capitolului privind politica în domeniul ştiinţei şi 
tehnologiei este cea potrivit căreia „începând cu anul 2001 
ponderea în produsul intern brut a resurselor destinate 
cercetării ştiinţifice şi dezvoltării tehnologice va fi gradual 
mărită pentru a ajunge la niveluri comparabile cu statele 
membre ale Uniunii Europene”! 

Şi, în prezent, „o politică industrială este necesară 
mai ales în contextul în care România a renunţat la multe 
din pârghiile politicii publice macroeconomice: la politica 
comercială prin aderarea la Uniunea Europeană, la 
politica fiscală prin cota unică (fără a face aprecieri 
asupra acesteia), şi se pregăteşte să renunţe la politica 
valutară şi monetară prin intrarea în zona Euro (poate 
prea devreme în condiţiile reformelor structurale încă 
neterminate)”!5. 

Obiectivele de realizare a unei economii competitive 
şi dinamice, a unei economii bazată pe cunoaştere sunt nu 
numai dezirabile, ci şi realiste. România dispunând de 
„importante resurse naturale şi un capital uman apt de 
performanţă, de capacităţi productive potenţial competi- 
tive, de o poziţie geografică de intersecţie a fluxurilor 
internaţionale de comerț. Toate aceste avantaje compa- 
rative oferă numeroase oportunități atractive pentru 
capitalul occidental. Disponibilitatea Uniunii Europene, a 
altor organisme internaţionale de a sprijini țara noastră în 
demersul său istoric de integrare a fost de asemenea 
formulată neechivoc. Decisive sunt acum depăşirea stării 
de economie slab structurată instituţional, articularea 
funcţională a noilor mecanisme, promovarea de politici 
clare şi coerente, care să reorienteze energiile societăţii 
spre obiectivele autentice ale prosperității personale şi 
generale”!€. 

Provocările la adresa statului, ca organizaţie publică 
sunt în mod direct legate de integrarea sa într-un sistem 
lărgit, fie local, fie național. 

Astfel, „mediul organizaţiilor este din ce în ce mai 
complex, schimbător şi incert. Complexitatea pentru 
organizaţia publică este dependentă, pe de o parte, de 
numărul de variabile prezente, iar pe de altă parte, de 
numărul de interacțiuni între aceste variabile. În acest 
sens, variabilele sunt de natură economică, socială, 
culturală, tehnică, juridică, politică şi structurală. 
Schimbarea, manifestată între două stări, inițială şi 
modificată, proces frecvent întâlnit în ultimele decenii ale 
secolului XX, este caracterizată de profundele progrese 
tehnologice cu influență asupra modurilor de viaţă şi de 
muncă, de crizele economice, cu nevoile de rigoare care 
rezultă în acest sens. Incertitudinea este o consecință a 
complexității şi schimbării. Câmpul posibilităţilor este 
vast, amenințările şi oportunităţile nu sunt previzibile pe 
termen scurt, evenimentele sociale şi politice suportă 
transformări structurale şi conjuncturale. Presiunea 

mediului (intern sau extern) asupra organizației publice 
este intensă şi se manifestă prin variabile-cheie care pot 
fi: globalizarea, progresele tehnice, aşteptările sociale, 
reglementările, mişcările politice, culturile şi sistemele de 
valori, problemele economice, tendinţele demografice, 
problemele ecologice, fenomenele sociale etc. 

În cadrul acestui tip de mediu, organizaţia publică nu 
mai poate să administreze funcționarea sa ca în trecut, în 
măsura în care concepțiile şi practicile anterioare devin 
imposibil de adaptat, centralizarea structurilor şi 
deciziilor necesită amânări ale răspunsurilor care au o 
compatibilitate redusă în raport cu nevoile de reactivitate. 
Politicile de mare anvergură se dovedesc a fi opuse 
nevoilor de rigoare bugetară. Procedurile şi regulile 
interne provoacă rigidităţi nepermițând integrarea 
schimbărilor necesare” 

PROPUNERI: 


Y Promovarea, în mod constant, a dezvoltării tehnologice ca element al 
managementului Strategic național. 

Y Folosirea eficientă a resurselor proprii şi a fondurilor comunitare, de 
stimulare mai activă a investiţiilor străine şi autohtone. 

